**Uddybende kommentarer fra Socialistisk Folkeparti:**

Tema 1: Borgernes adgang til naturen:

Jeg kan ikke svare med et kryds ved nogen af de muligheder, der er. I stedet vil jeg gerne svare, at den generelle adgang til natur er god, men at der er plads til forbedringer.

Adgangen til kysten er besværliggjort af broer osv. Her bør der ses på, hvordan man kan skabe bedre muligheder.

Vores søer bør være renere og tilgængelige, så de i højere grad kan bruges også til rekreative formål

Tema 2: Ny stiforbindelse mellem Sjælsø og Furesøen:

I Økonomiudvalget fik Jeppe Vejlby Brogård, som på det tidspunkt var medlem af kommunalbestyrelsen, stien langs Kajerød Å med i anlægsbudgettet for 2015. Desværre røg SF ud af Kommunalbestyrelsen og kunne derfor ikke fastholde stien. Men vi vil genoptage kampen for at få den gennemført.

Tema 3: Biodiversitet:

SF ønsker et meget stort fokus på biodiversitet og at det tages i betragtning i alle sammenhænge. Desuden bør kommunen overveje, om borgerne kan informeres bedre om, hvordan de kan deltage i dette.

Tema 4: Økologi i kommunens institutioner:

Vi skal naturligvis støtte økologi på alle måder til gavn for både mennesker og natur.